Галина Златина
Пъстра суровачка

chitanka.info

Идва Новата година

и на първия й ден

от гърбина на гърбина,

суровачке, ще си с мен.

Затова сега те кича

с чушки, пукани, ошаф.

Сладкодумно ще наричам,

та да бъде всеки здрав.

Сурва, весела година!

Да сте живи, да сте здрави!

Всеки работа да има!

Всяко зло да ви забрави!

Пълни шепи и хамбари,

бели агнета в кошари!

Нека всички земни дари

да се трупат на камари!

Круши, ябълки и жито,

сочно грозде, медни пити…

Всяко зло да ви отмине!

Сурва весела година!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.